ZAPISNIK
41. sjednice Vijeća Mjesnog odbora „Hrvatski narodni vladari”
održane u utorak, 28. siječnja 2025. u 18,00 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Anja Pletikosa, Vanja Zubović i Vanja Mladineo.

Predsjednica Vijeća Anja Pletikosa pozdravlja sve nazočne i konstatira da je na sjednici prisutna većina članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 40. sjednice održane 27. prosinca 2024. godine. Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 41. sjednice.

Prijedlog dnevnog reda:

[bookmark: _heading=h.gjdgxs]DNEVNI RED:
1. Zaključak o asfalterskom programu Plana malih komunalnih akcija Vijeća Mjesnog odbora „Hrvatski narodni vladari“ za 2025., donošenje zaključka
2. Anketa o deficitarnim obrtničkim zanimanjima na području Gradske četvrti Donji grad
3. Korištenje prostora Mjesnog odbora „Hrvatski narodni vladari“, donošenje zaključka
4. Komunalne teme
5. Pitanja i prijedlozi

Članice Vijeća su zajedno raspravile te jednoglasno prihvaćaju prijedlog dnevnog reda. 



Ad 1. Zaključak o asfalterskom programu Plana malih komunalnih akcija Vijeća Mjesnog odbora „Hrvatski narodni vladari“ za 2025., donošenje zaključka

Nakon kraće rasprave, članice Vijeća jednoglasno donose


ZAKLJUČAK

      o asfalterskom programu Plana malih komunalnih akcija Vijeća Mjesnog odbora „Hrvatski narodni vladari“ za 2025

1. [bookmark: _Hlk191984931]Vijeće Mjesnog odbora „Hrvatski narodni vladari“ u Planu malih komunalnih akcija Vijeća Mjesnog odbora „Hrvatski narodni vladari“ za 2025. za asfalterski program ima  18.000,00 eura.
2. Na području Mjesnog odbora „Hrvatski narodni vladari“ trenutačno nema potrebe za    asfalterskim radovima u 2025. stoga Vijeće predlaže da se raspoloživa sredstva prenamjene za potrebe Mjesnog odbora „Kralj Zvonimir“.

3. Ovaj se zaključak dostavlja Vijeću Gradske četvrti Donji grad.


Ad 2. Anketa o deficitarnim obrtničkim zanimanjima na području Gradske četvrti Donji grad

Članice Vijeća nisu se očitovale na zahtjev Gradskog ureda za mjesnu samoupravu, promet, civilnu zaštitu i sigurnost oko deficitarnih obrtničkih zanimanja zbog nedostatka relevantnih informacija. 


Ad. 3. Korištenje prostora Mjesnog odbora „Hrvatski narodni vladari“, donošenje zaključka
 
Na sjednicu su pristigli Zahtjevi za korištenje prostora korisnika Udruge Bridge klub „Dama herc“ i Hrvatske demokratske zajednice. Vijeće je, jednoglasno, donijelo sljedeće


Z A K L J U Č A K

1. Hrvatskoj demokratskoj zajednici odobrava se povremeno korištenje dvorane u objektu mjesne samouprave, Zagreb, Trg hrvatskih velikana 2/1, drugi i četvrti petak u mjesecu od 18 do 20 sata.

2. Prostor iz točke 1. ovog zaključka koristit će Hrvatska demokratska zajednica bez naknade.

3. Hrvatska demokratska zajednica se obvezuje s prostorom prilikom korištenja postupati s pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.



[bookmark: _Hlk192250363]Z A K L J U Č A K

1. Udruzi Bridge klub „Dama Herc“ odobrava se povremeno korištenje dvorane u objektu mjesne samouprave, Zagreb, Trg hrvatskih velikana 2/1, prvi i treći petak u mjesecu od 18 do 22 sata i svake subote od 17 do 21 sati.

2. Prostor iz točke 1. ovog zaključka koristit će Bridge klub „Dama Herc“ bez naknade.

3. Udruga Bridge klub „Dama Herc“ se obvezuje s prostorom prilikom korištenja postupati s pažnjom dobrog gospodara.
4. O povremenom korištenju prostora iz točke l. ovog zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.


Ad. 4. Komunalne teme

Članice Vijeća raspravljale su o popravku podloga od granitnih ploča na Trgu hrvatskih velikana gdje prometuju automobili. 

Obzirom da su predložile u Planu komunalnih aktivnosti Gradske četvrti Donji grad za 2025. rekonstrukciju prometnog dijela Trga i označavanje pješačkog prelaza, zanima ih kada će se označiti koji dijelovi Trga su za pješake a koji za automobile, jer to trenutno nije nikako označeno a u blizini je škola i tamo je općenito kaos s prometom.


Ad. 5. Pitanja i prijedlozi

Nije bilo pitanja i prijedloga.


Sjednica završava u 18.30 sati.

Zapisnik vodila Anja Pletikosa



KLASA: 024-08/25-003/252
URBROJ: 25-13-11-1/003-25-2
Zagreb, 28. siječnja 2025.






Predsjednica Vijeća Mjesnog odbora
        „Hrvatski narodni vladari“

[bookmark: _GoBack]							              Anja Pletikosa, v.r.

